《洞仙歌 冬日与柔吉妹围炉赏雪》
清代·袁绶

红栏六曲，向风前凭遍。晓雪霏霏扑人面。笑雏鬟睡起，倦眼惺霏，犹认是、一夜柳棉飞满。

水边梅破蕊，疏影横斜，不似年时等闲见。翠袖暗香凝，料峭寒生，拼醉倒博山炉畔。

更枝北枝南酹芳醪，祝萼绿仙人，月明相伴。

作者简介：浙江钱塘人，字紫卿。袁枚孙女。幼读祖父诗，辄怡然意开。所为诗沉著痛快，无闺阁气。有《簪芸阁诗稿》。